แนวทางการรับลงทะเบียนรับเบี้ยยังชีพผู้สูงอายุขององค์กรปกครองส่วนท้องถิ่น

ตั้งแต่**เดือนตุลาคม 2564 - เดือนพฤศจิกายน 2564** และ**เดือนมกราคม 2565 – เดือนกันยายน 2565** องค์การบริหารส่วนตำบลกะเปียด ขอเชิญชวนให้ผู้สูงอายุที่มีอายุครบ 60 ปีบริบูรณ์ ที่ยังไม่เคยลงทะเบียนขอรับเบี้ยยังชีพผู้สูงอายุและผู้สูงอายุที่จะมีอายุครบ 60 ปีบริบูรณ์**ในปีงบประมาณ 2566** นับจนถึงวันที่ 1 กันยายน 2566‌

**\*\*\*\*\*\*\*\*\*\*\*\*\*\* (“เกิดก่อนวันที่ 2 กันยายน 2506”) ที่มีคุณสมบัติดังนี้) \*\*\*\*\*\*\*\*\*\*\*\*\*\***

1.มีภูมิลำเนา**ในเขตพื้นที่ตามทะเบียนบ้าน** แต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ หรือ**ผู้ได้ย้ายทะเบียนบ้านมาใหม่ก่อนสิ้นเดือนพฤศจิกายนของทุกปี** และยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุ

2.**ไม่เป็น**ผู้ได้รับสวัสดิการหรือสิทธิประโยชน์อื่นใดจาก**หน่วยงานของรัฐ รัฐวิสาหกิจ หรือองค์กรปกครองส่วนท้องถิ่น** ณ วันที่มีสิทธิได้รับเงินเบี้ยยังชีพผู้สูงอายุ

ไปลงทะเบียนและยื่นคำขอเพื่อแสดงเจตจำนงขอรับเงินเบี้ยยังชีพผู้สูงอายุได้**ตั้งแต่เดือนตุลาคม 2564 – เดือนพฤศจิกายน** และ**เดือนมกราคม 2565 - เดือนกันยายน 2565** ด้วยตนเอง หรือมอบหมายมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทนโดยมีหลักฐานตามที่ราชการกำหนด ณ งานสวัสดิการและพัฒนาชุมชน สำนักปลัด องค์การบริหารส่วนตำบลกะเปียด อำเภอฉวาง จังหวัดนครศรีธรรมราช ระหว่างเวลา 08.30 – 16.30 น.(ในวันและเวลาราชการ)เพื่อจะได้มีสิทธิรับเบี้ยยังชีพ **โดยเตรียมเอกสารหลักฐาน** ดังนี้

**< บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่าย**

**< ทะเบียนบ้านฉบับเจ้าบ้าน (ที่เป็นปัจจุบัน)**

**< สมุดบัญชีเงินฝากธนาคารในนามผู้มีสิทธิ/ผู้ที่ได้รับมอบอำนาจจากผู้มีสิทธิ (\*\*ต้องทำหนังสือมอบอำนาจ\*\*)**

**(สำหรับเตรียมการรองรับการจ่ายเงินเบี้ยยังชีพ)**